Arsenal rotet bort 1-0 ledelse
Før dagens kamp sto Swansea med 13 poeng, og Arsenal med 18. Serieleder Chelsea hadde 29, og en kamp mer spilt. Det ble en jevn start på Liberty Stadium, og de store sjansene uteble i første omgang. Etter hvilen eksploderte det i regnværet i Wales.Det tok 63. minutter før Alexis Sanchez kunne score sitt åttende mål for sesongen. Etter en jevnspilt start presset Arsenal sterkt i begynnelsen av andre omgang, og det ga resultater. Santi Cazorla fant Danny Welbeck på løp på kanten. Den tidligere Manchester United-spilleren fintet kaldt av forsvaret før han la inn til Sanchez, som enkelt ga Arsenal ledelsen. Det tok bare 12 minutter før Swansea ødela gleden for bortelaget. Gylfi Sigurdsson smalt et frispark fra ca. 30 meter opp i venstre hjørne. Det var Swanseas første frisparkmål denne sesongen. To minutter senere sørget innbytter Bafetimbi Gomis for at Swansea-fansen fikk mer å juble for. Kampens store spiller, Jefferson Montero, herjet med Calum Chambers på kanten. Innlegget headet Gomis knallhardt i mål, og Arsenal lå under. Selv med fire minutter tillegg og offensive bytter klarte ikke Arsenal å snu kampen, og ligger nå hele elleve poeng bak Chelsea.Kampens første kvarter var preget av to lag som spilte med stor tålmodighet, og jobbet med å holde ballen i laget. Den første muligheten var det vertene som fikk med et frispark fra Gylfi Sigurdsson etter ti minutter. Swansea fortsatte å skape muligheter, og Jefferson Montero herjet på kanten med Calum Chambers. Montero var også arkitekten bak angrepet som etter 21 minutter fikk hjemmefansen til å rope etter straffe. Wilfried Bony felles av Chambers, men dommer Phil Dowd lot spillet gå videre.Arsenals første, og omgangens største mulighet, fikk Danny Welbeck etter 44 minutter. Etter flott småspill kom den tidligere Manchester United-spilleren seg alene med keeper Lukasz Fabianski. Avslutningen var litt for svak Fabiansk fikk kontroll. Arsenal presset fram til pause, men Williams og resten av Swansea-forsvaret sørget for at lagene gikk i garderoben på 0 - 0.Etter kampen sa Swansea-trener Garry Monk til BBC at det handlet om å ha troen. - Vi snakket om å tro før kampen, om hvor gode vi har vært, og hvor gode vi kan være. Vi viste karakter. - De fikk målet, jeg synes det var en jevn kamp, vi gjorde noen endringer og heldigvis fungerte det for oss i dag, sa han. Før han la til at selv etter seire mot Manchester United og Arsenal tar de hver kamp som de kommer.
(Swansea-Arsenal 2-1) Med fire seire så langt i Premier League var Arsenal avhengig av tre poeng for å ikke havne for langt bak serieleder Chelsea. Swansea hadde andre planer hjemme på Liberty Stadium.